PMIndiaData/PMIndiaSum huggingface dataset:
प्रधानमंत्री ने 36वीं प्रगति बैठक की अध्यक्षता की

प्रधानमंत्री श्री नरेन्द्र मोदी ने आज 36वीं प्रगति बैठक की अध्यक्षता की। बैठक में आठ परियोजनाओं सहित दस विषयों की समीक्षा की गई इनमें एक योजना से संबंधित शिकायतें और एक कार्यक्रम भी शामिल था। आठ परियोजनाओं में तीन सड़क, परिवहन व राजमार्ग मंत्रालय, दो रेल मंत्रालय और ऊर्जा मंत्रालय, पेट्रोलियम और प्राकृतिक गैस और केंद्रीय गृह मंत्रालय की एक-एक परियोजनाएं शामिल थी। लगभग 44,545 करोड़ रुपए की संचयी लागत वाली ये आठ परियोजनाएँ 12 राज्यों पश्चिम बंगाल, असम, तमिलनाडु, ओडिशा, झारखंड, सिक्किम, उत्तर प्रदेश, मिज़ोरम, गुजरात, मध्य प्रदेश, बिहार और मेघालय से संबंधित हैं। प्रधानमंत्री ने कुछ परियोजनाओं के निष्पादन में हो रहे विलंम्ब पर चिंता जताई और संबंधित अधिकारियों को निर्देश दिया कि सभी लंबित मुद्दों का समाधान समयबद्ध तरीके से किया जाना चाहिए, और जहां तक भी संभव हो इन्हें मिशन मोड में किया जाना चाहिए। इस दौरान, प्रधानमंत्री ने एकल उपयोग प्लास्टिक के उन्मूलन कार्यक्रम की समीक्षा की। प्रधानमंत्री ग्राम सड़क योजना से संबंधित शिकायतों की भी समीक्षा की गई। प्रधानमंत्री ने लोगों, विशेषकर युवाओं को एक उचित जागरूकता अभियान के माध्यम से शामिल करने की आवश्यकता पर बल दिया। उन्होंने सभी अधिकारियों से प्रधानमंत्री ग्राम सड़क योजना के अंतर्गत बनाई जा रही सड़कों की गुणवत्ता पर विशेष रूप से ध्यान देने का भी आह्वान किया। इससे पहले हुई 35 प्रगति बैठकों में, प्रधानमंत्री ने 13.60 लाख करोड़ रुपये की 290 परियोजनाओं की समीक्षा की थी। इनमें 51 कार्यक्रमों/ योजनाओं की समीक्षा की गई जबकि 17 क्षेत्रों की शिकायतों की समीक्षा की गई थी।
प्रधानमन्त्री श्री सोमनाथ ट्रस्ट की बैठक में शामिल हुए

प्रधानमन्त्री श्री नरेन्द्र मोदी ने आज श्री सोमनाथ ट्रस्ट की बैठक में हिस्सा लिया। इस बैठक का आयोजन वीडियो कॉन्फ्रेन्सिंग के माध्यम से हुआ। न्यासियों ने इस ट्रस्ट के पूर्व अध्यक्ष स्व. श्री केशुभाई पटेल को भी श्रद्धांजलि अर्पित की। सभी न्यासियों ने सर्वसम्मति से श्री नरेन्द्र मोदी को इस ट्रस्ट का अगला अध्यक्ष चुना ताकि वे आने वाले समय में मार्गदर्शन कर सकें। प्रधानमन्त्री ने जिम्मेदारी स्वीकार करते हुए टीम सोमनाथ द्वारा किए गए प्रयासों की सराहना की। उन्होंने यह उम्मीद जाहिर की कि यह ट्रस्ट बुनियादी ढांचा, आवास व्यवस्थाओं, मनोरंजन सुविधाओं को और बेहतर बनाने में समर्थ होगा और हमारी महान विरासत के साथ यात्रियों के साथ मजबूत संबंध स्थापित करने में भी मदद करेगा। इस बैठक के दौरान उपलब्ध सुविधाओं, चल रही गतिविधियों और परियोजनाओं की भी समीक्षा की गई। इस ट्रस्ट के कुछ शानदार विगत अध्यक्षों में आदरणीय जामसाहब दिग्विजय सिंह जी, श्री कन्हैयालाल मुंशी, भारत के पूर्वप्रधानमंत्री श्री मोरारजी देसाई, श्री जयकृष्ण हरि वल्लभ, श्री दिनेश भाई शाह, श्री प्रसन्नवदन मेहता और श्री केशुभाई शामिल हैं।
प्रधानमंत्री ने स्वतंत्रता सेनानी पसुम्पोन मुथुरामलिंग थेवर को उनकी गुरु पूजा के अवसर पर नमन किया

प्रधानमंत्री श्री नरेन्द्र मोदी ने स्वतंत्रता सेनानी पसुम्पोन मुथुरामलिंग थेवर को उनकी गुरु पूजा के अवसर पर श्रद्धांजलि दी। प्रधानमंत्री ने ट्वीट किया; “मैं महान पसुम्पोन मुथुरामलिंग थेवर को उनकी गुरु पूजा के अवसर पर नमन करता हूं। मैं हमारे राष्ट्र के लिए उनके उत्कृष्ट योगदानों, विशेष रूप से सामाजिक सशक्तिकरण, किसान कल्याण और गरीबी उन्मूलन के कार्यों, को भी याद करता हूं। उनके आदर्श हमें हमेशा प्रेरित करते रहेंगे।” "பெருமதிப்பிற்குரிய பசும்பொன் முத்துராமலிங்க தேவரை அவரது குருபூஜை நாளில் வணங்குகிறேன். சமூக மேம்பாடு, விவசாயிகள் நலன், வறுமை ஒழிப்பு முதலியவை உட்பட நம் தேசத்திற்காக அவர் ஆற்றிய தலைசிறந்த பங்களிப்பை நினைவு கூர்கிறேன். அவரது கொள்கைகள் நம்மை தொடர்ந்து ஊக்குவிக்கும்."
योग को दुनियाभर में अद्भुत लोकप्रियता मिली है: प्रधानमंत्री

विभिन्न क्षेत्रों के लोगों को योग से लाभ पहुंचा है प्रधानमंत्री श्री नरेन्द्र मोदी ने कहा है कि योग को दुनियाभर में अद्भुत लोकप्रियता मिली है। उन्होंने यह भी कहा कि नेता, सीईओ, खिलाड़ी और कलाकार सहित कई क्षेत्रों के लोग योग का नियमित अभ्यास किया करते हैं। श्री मोदी ने योग पर एक वीडियो शेयर किया है। प्रधानमंत्री ने ट्वीट में कहा; “बीते कुछ वर्षों में योग को दुनियाभर में अद्भुत लोकप्रियता मिली है। नेता, सीईओ, खिलाड़ी और कलाकार सहित कई क्षेत्रों के लोग योग का नियमित अभ्यास किया करते हैं। वे अक्सर इस बारे में बताते भी हैं कि कैसे उन्हें इससे लाभ पहुंचा है।“ “In the last few years, Yoga has gained tremendous popularity globally. People from different walks of life including leaders, CEOs, sportspersons and actors regularly practice Yoga and talk about how it has helped them.” “ಕಳೆದ ಕೆಲವು ವರ್ಷಗಳಲ್ಲಿ, ಯೋಗವು ಜಾಗತಿಕವಾಗಿ ಅಪಾರ ಜನಪ್ರಿಯತೆಗಳಿಸಿದೆ. ನಾಯಕರು, ಸಿಇಒಗಳು, ಕ್ರೀಡಾಪಟುಗಳು ಮತ್ತು ನಟರು ಸೇರಿದಂತೆ ಸಮಾಜದ ವಿವಿಧ ಸ್ತರಗಳ ಜನರು ನಿಯಮಿತವಾಗಿ ಯೋಗವನ್ನು ಅಭ್ಯಾಸ ಮಾಡುತ್ತಿದ್ದಾರೆ ಮತ್ತು ಅದರಿಂದ ಅವರಿಗಾಗಿರುವ ಪ್ರಯೋಜನಗಳ ಬಗ್ಗೆ ಮಾತನಾಡುತ್ತಿದ್ದಾರೆ.” “गेल्या काही वर्षात, योगशास्त्र प्रचंड लोकप्रिय ठरले आहे. विविध क्षेत्रातील लोक, नेते, कंपन्यांचे प्रमुख, क्रीडापटू, अभिनेते दररोज योगाभ्यास करतात आणि त्याचा त्यांना कसा फायदा झाला, हे ही सांगतात.” “ବିଗତ କିଛି ବର୍ଷ ମଧ୍ୟରେ, ଆନ୍ତର୍ଜାତୀୟ ସ୍ତରରେ ଯୋଗ ବିପୁଳ ଲୋକପ୍ରିୟତା ହାସଲ କରିଛି । ନେତୃବୃନ୍ଦ,ସିଇଓ,କ୍ରୀଡ଼ାବିତ, ଅଭିନେତାଙ୍କ ପରି ବିଭିନ୍ନ ବର୍ଗର ଲୋକ ନିୟମିତ ଯୋଗାଭ୍ୟାସ କରିବା ସହିତ ଏହା କିପରି ସେମାନଙ୍କ ପାଇଁ ଉପକାରୀ ସାବ୍ୟସ୍ତ ହୋଇଛି ସେ ସମ୍ପର୍କରେ ମତ ପ୍ରଦାନ କରୁଛନ୍ତି ।“ “গত কয়েক বছরে যোগা সারা বিশ্বে অসম্ভব জনপ্রিয় হয়ে উঠেছে। নেতা, সিইও, খেলোয়াড় এবং অভিনেতা সহ সমাজের বিভিন্ন শ্রেণীর মানুষ এখন নিয়মিত যোগাভ্যাস করেন এবং এর সুফলের কথা বলেন।“ “বিগত কিছু বছৰত যোগে বিশ্বব্যাপী যথেষ্ট জনপ্ৰিয়তা অৰ্জন কৰিছে। নেতা, চিইঅ’, ক্ৰীড়াবিদ আৰু অভিনেতাকে ধৰি জীৱনৰ বিভিন্ন ক্ষেত্ৰৰ লোকসকলে নিয়মীয়াকৈ যোগাভ্যাস কৰি আহিছে আৰু ই তেওঁলোকক কেনেদৰে সহায় কৰিছে সেই বিষয়ে কৈ আহিছে।“ “கடந்த சில வருடங்களில், யோகா சர்வதேச அளவில் மகத்தான வரவேற்பை பெற்றுள்ளது. தலைவர்கள், தலைமை செயல் அதிகாரிகள், விளையாட்டு வீரர்கள்,நடிகர்கள் உட்பட பல்துறை பிரபலங்களும் நாள்தோறும் யோகப் பயிற்சியை மேற்கொள்வதோடு அதனால் பெற்ற நன்மைகளையும் பகிர்ந்து வருகின்றனர்.” “കഴിഞ്ഞ കുറച്ച് വർഷങ്ങളായി, യോഗ ആഗോളതലത്തിൽ വളരെയധികം പ്രചാരം നേടിയിട്ടുണ്ട്.” “നേതാക്കൾ, സിഇഒമാർ, കായികതാരങ്ങൾ, അഭിനേതാക്കൾ തുടങ്ങിയവരുൾപ്പെടെ ജീവിതത്തിന്റെ വിവിധ തുറകളിലുള്ള ആളുകൾ പതിവായി യോഗ പരിശീലിക്കുകയും അത് അവരെ എങ്ങനെ സഹായിച്ചു എന്നതിനെക്കുറിച്ച് സംസാരിക്കുകയും ചെയ്യുന്നു.” “గత కొన్ని సంవత్సరాలలో యోగా ఎంతో ప్రాచుర్యం పొందింది . నాయకులూ , కంపెనీల సి ఈ ఓ లూ , క్రీడాకారులూ , కళాకారులూ , వివిధ రంగాలకు చెందిన వారు క్రమబద్ధంగా యోగాభ్యాసం చేస్తూ దానివల్ల వాళ్లకు కలిగిన ప్రయోజనాల గురించి మాట్లాడుతున్నారు .” “ਪਿਛਲੇ ਕੁਝ ਸਾਲਾਂ ਵਿੱਚ, ਯੋਗ ਨੇ ਵਿਸ਼ਵ ਪੱਧਰ ‘ਤੇ ਜ਼ਬਰਦਸਤ ਮਕਬੂਲੀਅਤ ਹਾਸਲ ਕੀਤੀ ਹੈ। ਨੇਤਾਵਾਂ, ਸੀਈਓਜ਼, ਖਿਡਾਰੀਆਂ ਅਤੇ ਅਦਾਕਾਰਾਂ ਸਮੇਤ ਜੀਵਨ ਦੇ ਵੱਖ–ਵੱਖ ਖੇਤਰਾਂ ਦੇ ਲੋਕ ਨਿਯਮਿਤ ਤੌਰ ‘ਤੇ ਯੋਗ ਦਾ ਅਭਿਆਸ ਕਰਦੇ ਹਨ ਅਤੇ ਇਸ ਬਾਰੇ ਗੱਲ ਕਰਦੇ ਹਨ ਕਿ ਇਸ ਨੇ ਉਨ੍ਹਾਂ ਦੀ ਕਿਵੇਂ ਮਦਦ ਕੀਤੀ ਹੈ।“ “છેલ્લા કેટલાક વર્ષોમાં યોગને વૈશ્વિક સ્તરે અસાધારણ લોકપ્રિયતા મળી છે. રાજકીય આગેવાનો, CEOs, રમતવીરો, અભિનેતાઓ સહિત વિવિધ ક્ષેત્રના લોકો નિયમિત રીતે યોગનો અભ્યાસ કરે છે અને તેનાથી તેઓને શું ફાયદા થયા છે તે વિશે વાત કરે છે.”
प्रधानमंत्री का शंघाई सहयोग संगठन शिखर सम्मेलन (एससीओ) में शामिल होने के लिए उज़्बेकिस्तान प्रस्थान से पहले का वक्‍तव्‍य

प्रधानमंत्री श्री नरेन्द्र मोदी के शंघाई सहयोग संगठन शिखर सम्मेलन (एससीओ) में शामिल होने के लिए उज़्बेकिस्तान प्रस्थान करने से पहले दिये गये वक्‍तव्‍य का मूल पाठ: “उज़्बेकिस्तान की इस संक्षिप्त यात्रा के दौरान मेरा शंघाई सहयोग संगठन के शिखर सम्मेलन (एससीओ) में शामिल होने और एससीओ देशों के नेताओं के साथ बातचीत करने का कार्यक्रम है। भारत, शंघाई सहयोग संगठन का सदस्य बनने से प्रसन्‍न है और शंघाई सहयोग संगठन के माध्यम से विशेष रूप से आर्थिक क्षेत्र में सहयोग के सार्थक परिणामों के प्रति आशान्वित है। भारत मध्य एशिया के साथ संबंधों को काफी महत्व देता है और हमेशा इस क्षेत्र के साथ आर्थिक तथा लोगों से लोगों के बीच सम्‍पर्क बढ़ाना चाहता है।”
मध्य प्रदेश के मीडियाकर्मियों के प्रतिनिधि मंडल ने प्रधानमंत्री से मुलाकात की

मध्य प्रदेश के मीडियाकर्मियों के प्रतिनिधि मंडल ने आज प्रधानमंत्री श्री नरेन्द्र मोदी से मुलाकात की। यह प्रतिनिधि मंडल वर्तमान में ब्यूरो ऑफ पार्लियामेंटरी स्टडीज ऐंड ट्रेनिंग के साथ एक असाइनमेंट पर है। मुलाकात के दौरान प्रधानमंत्री ने मीडियाकर्मियों से अपने कर्तव्यों का निर्वहन करते समय देश हित को ध्यान में रखने का आग्रह किया। साथ ही उन्होंने उनसे “स्वच्छ भारत” अभियान को प्रोत्साहन देने और इससे संबंधित गतिविधियों पर प्रकाश डालने का भी आह्वान किया।
प्रधानमंत्री ने अरुणाचल प्रदेश में हिमस्खलन के कारण भारतीय सेना के जवानों की मौत पर शोक व्यक्त किया

प्रधानमंत्री श्री नरेन्द्र मोदी ने अरुणाचल प्रदेश में हिमस्खलन के कारण भारतीय सेना के जवानों की मौत पर गहरा दुख व्यक्त किया है। प्रधानमंत्री ने एक ट्वीट में कहा, 'अरुणाचल प्रदेश में हिमस्खलन से भारतीय सेना के जवानों की मौत से दुखी हूं। देश की उत्कृष्ट सेवा के लिए हम उनके योगदान को कभी नहीं भूलेंगे। शोक संतप्त परिवारों के प्रति संवेदना व्यक्त करता हूं।'
प्रधानमंत्री ने विश्व शेर दिवस के अवसर पर शेर संरक्षणवादियों के प्रयासों की सराहना

प्रधानमंत्री श्री नरेन्द्र मोदी ने विश्व शेर दिवस के अवसर पर शेर संरक्षणवादियों के प्रयासों की सराहना की है। केंद्रीय पर्यावरण, वन और जलवायु परिवर्तन मंत्री श्री भूपेंद्र यादव के ट्वीट के जवाब में प्रधानमंत्री ने ट्वीट किया; “#WorldLionDay पर, मैं उन सभी की सराहना करता हूं, जो राजसी शेरों की रक्षा करने के लिए काम कर रहे हैं। भारत हमेशा शानदार एशियाई शेर के लिए एक जीवंत निवास स्थल रहेगा।”
मंत्रिमंडल ने पेट्रोलियम मंत्री तथा वित्‍त मंत्री को अंतर्राष्‍ट्रीय प्रतिस्‍पर्धात्‍मक बोली (आईसीबी) के बाद सफल बोलीकर्ताओं को ब्‍लॉक/ठेके वाले क्षेत्र देने की स्‍वीकृति के लिए अधिकार सौंपने की मंजूरी दी

पेट्रोलियम एवं प्राकृतिक गैस क्षेत्र में ईज ऑफ डूइंग बिजनेस को प्रोत्‍साहन सरकार की ‘ईज ऑफ डूइंग बिजनेस’ पहल की तर्ज पर प्रधानमंत्री श्री नरेन्द्र मोदी की अध्यक्षता में केन्‍द्रीय मंत्रिमंडल ने पेट्रोलियम एवं प्राकृतिक गैस मंत्री तथा वित्‍त मंत्री को सचिवों की अधिकार प्राप्‍त समिति की सिफारिशों के आधार पर अंतर्राष्‍ट्रीय प्रतिस्‍पर्धात्‍मक बोली (आईसीबी) के बाद हाइड्रोकार्बन अन्‍वेषण और लाइसेंसिंग नीति (एचईएलपी) के अंतर्गत सफल बोलीकर्ताओं को ब्‍लॉक/ठेके के क्षेत्रों की स्‍वीकृति देने के लिए अधिकार प्रदान करने की मंजूरी दे दी है। एचईएलपी के अंतर्गत ब्‍लॉक एक वर्ष में दो बार दिये जाएंगे। अत: अधिकार सौंपने से ब्‍लॉक देने के बारे में निर्णय लेने की प्रक्रिया में तेजी आएगी और ‘ईज ऑफ डूइंग बिजनेस’ की पहल को प्रोत्‍साहन मिलेगा। प्रभाव : एनईएलपी नीति के अंतर्गत सचिवों की अधिकार प्राप्‍त समिति बोली मूल्‍यांकन मानदंड (बीईसी) पर विचार करती है, जहां कहीं जरूरी हो बोलीकर्ताओं के साथ समझौता वार्ता करती है और ब्‍लॉक देने के बारे में सीसीईए को सिफारिश करती है। सीसीईए ब्‍लॉक देने की मंजूरी देती है। मंत्रालय में विचार-विमर्श सहित समूची प्रक्रिया काफी लंबी है और इसमें काफी समय लगता है। सरकार की ‘ईज ऑफ डूइंग बिजनेस’ पहल के साथ सामंजस्‍य स्‍थापित करने के लिए यह जरूरी है कि ब्‍लॉक/ठेके के क्षेत्र देने के समय की अवधि में कमी लाई जाए। नई हाइड्रोकार्बन अन्‍वेषण और लाइसेंसिंग नीति के अंतर्गत प्रतिस्‍पर्धात्‍मक बोली जारी रहेगी और प्रत्‍येक वर्ष में दो बार ब्‍लॉक दिये जाएंगे। पृष्‍ठभूमि सरकार ने 2016 में हाइड्रोकार्बन अन्‍वेषण और लाइसेंसिंग नीति (एचईएलपी) के नाम से अन्‍वेषण और उत्‍पादन (ई और पी) के लिए एक नई नीतिगत व्‍यवस्‍था शुरू की, जो पूर्व की नीतिगत व्‍यवस्‍था से हटकर आदर्श व्‍यवस्‍था है। नई व्‍यवस्‍था की मुख्‍य विशेषताओं में राजस्‍व साझा करने का समझौता, अन्‍वेषण के लिए एकल लाइसेंस, परम्‍परागत और गैर-परम्‍परागत हाइड्रोकार्बन संसाधनों का उत्‍पादन, मार्केटिंग और मूल्‍य निर्धारित करने की आजादी शामिल हैं। एचईएलपी के अंतर्गत खुला क्षेत्रफल लाइसेंसिंग नीति (ओएएलपी) प्रमुख नई व्‍यवस्‍था है, जिसमें निवेशक अपनी दिलचस्‍पी के ब्‍लॉक निकाल सकता है और पूरे वर्ष रूचि-प्रकटन दे सकता है। जिन क्षेत्रों के लिए रूचि-प्रकटन दिया गया है, वहां हर छह महीने में बोली लगाई जाएगी। सरकार को ओएएलपी के पहले रूचि-प्रकटन चक्र में जबरदस्‍त प्रतिक्रिया प्राप्‍त हुई, जो 01 जुलाई, 2017 को आरंभ होकर 15 नवम्‍बर, 2017 को समाप्‍त हुई। बोली के पहले दौर में 11 राज्‍यों में फैले 59282 वर्ग किलोमीटर क्षेत्रफल वाले 55 खंडों में बोली की पेशकश की गई। बोली की प्रक्रिया एक सुरक्षित और समर्पित ई-बोली पोर्टल के जरिये की जाती है।
प्रधानमंत्री कोरिया गणराज्य की प्रथम महिला से मिले

प्रधानमंत्री श्री नरेन्द्र मोदी ने आज नई दिल्ली में कोरिया गणराज्य की प्रथम महिला महामहिम श्रीमती किम जुंग-सूक से मुलाकात की। कोरिया गणराज्य की प्रथम महिला श्रीमती किम प्रधानमंत्री श्री मोदी के आमंत्रण पर भारत आयी हैं। वह 6 नवम्बर, 2018 को अयोध्या में उत्तर प्रदेश सरकार द्वारा आयोजित किए जाने वाले दीपोत्सव समारोह तथा महारानी सुरीताना (हिवो ह्वांग-वोक) स्मारक के भूमिपूजन समारोह में मुख्य अतिथि होंगी। अयोध्या और कोरिया का ऐतिहासिक संबंध रहा है। अयोध्या की राजकुमारी सुरीताना 48 सीई में कोरिया गई थीं और उन्होंने कोरिया के राजा सूरो के साथ विवाह किया था। प्रधानमंत्री और प्रथम महिला श्रीमती किम ने भारत और कोरिया के बीच सभ्यता और आध्यात्मिक संबंधों पर चर्चा की और लोगों के एक-दूसरे के यहां आने-जाने के बारे में विचार विमर्श किया। कोरिया गणराज्य की प्रथम महिला श्रीमती किम ने सोल शांति पुरस्कार से प्रधानमंत्री को सम्मानित किए जाने पर उन्हें बधाई दी। प्रधानमंत्री ने कहा कि यह सम्मान भारत की जनता का सम्मान है। प्रधानमंत्री ने जुलाई 2018 में कोरिया गणराज्य के राष्ट्रपति मून जाए-इन की सफल भारत यात्रा को याद करते हुए कहा कि राष्ट्रपति की इस यात्रा से भारत-कोरिया गणराज्य की विशेष रणनीतिक साझेदारी को नई गति मिली।
प्रधानमंत्री ने सायना नेहवाल को विश्‍व बैडमिंटन प्रतियोगिता में रजत पदक जीतने पर बधाई दी

प्रधानमंत्री श्री नरेन्‍द्र मोदी ने विश्‍व बैडमिंटन प्रतियोगिता में रजत पदक जीतने के लिए सुश्री सायना नेहवाल को बधाई दी है। प्रधानमंत्री ने कहा, “विश्‍व बैडमिंटन चैंपियनशिप में रजत पदक जीतना बड़ी कुशलता है। सुश्री सायना नेहवाल को बधाईयां। उनकी प्रवीणता सचमुच प्रेरक है।”
विश्व के तेल एवं गैस सेक्टर के कार्यकारी अधिकारियों और विशेषज्ञों के साथ प्रधानमंत्री की चर्चा

हमारा लक्ष्य भारत को तेल एवं गैस सेक्टर में आत्मनिर्भर बनानाः प्रधानमंत्री प्रधानमंत्री ने भारत में तेल एवं गैस की खोज और इस सेक्टर के विकास के लिये मुख्य कार्यकारी अधिकारियों को आमंत्रित किया उद्योग जगत के दिग्गजों ने ऊर्जा की सुगमता, सस्ती ऊर्जा और ऊर्जा सुरक्षा में सुधार के लिये सरकार द्वारा उठाये गये कदमों की सराहना की प्रधानमंत्री श्री नरेन्द्र मोदी ने दुनिया के तेल एवं गैस सेक्टर के मुख्य कार्यकारी अधिकारियों और विशेषज्ञों के साथ वीडियो कॉन्फ्रेंसिंग के माध्यम से बातचीत की। प्रधानमंत्री ने पिछले सात वर्षों के दौरान तेल एवं गैस सेक्टर में सुधार लाने के प्रयासों के बारे में विस्तार से चर्चा की, जिसमें तेल एवं गैस की खोज और लाइसेंस नीति, गैस विपणन, कोयले की खानों से मिलने वाली प्राकृतिक गैस, कोयले को गैस में परिवर्तित करने और हाल में इंडियन गैस एक्सचेंज में किये गये सुधार शामिल हैं। उन्होंने कहा कि ‘भारत को तेल एवं गैस सेक्टर में आत्मनिर्भर बनाने के लिये’ इस तरह के सुधार जारी रहेंगे। तेल सेक्टर के विषय में बोलते हुये प्रधानमंत्री ने कहा कि ‘राजस्व’ बढ़ानेके बजाय ‘उत्पादन’ बढ़ाने पर ध्यान दिया जा रहा है। उन्होंने इस बात की भी चर्चा की कच्चे तेल की भंडारण सुविधा बढ़ाने की भी जरूरत है। उन्होंने आगे कहा कि देश में प्राकृतिक गैस की मांग तेजी से बढ़ रही है। उन्होंने मौजूदा गैस अवसंरचना और उसकी संभावनाओं का भी जिक्र किया, जिसमें पाइपलाइन, शहरी गैस वितरण और एलएनजी को दोबारा गैस में परिवर्तित करने वाले टर्मिनल जैसे विषय शामिल थे। प्रधानमंत्री ने जिक्र किया कि 2016 से ऐसी बैठकों में जो सुझाव दिये जाते रहे हैं, वे तेल एवं गैस सेक्टर के सामने आने वाली चुनौतियों को समझने में बहुत सहायक रहे हैं। उन्होंने कहा कि भारत उदारता, आशावादिता और अवसरों की धरती हैतथा यहां नये विचारों, परिप्रेक्ष्यों और नवाचारों की अधिकता है। उन्होंने मुख्य कार्यकारी अधिकारियों और विशेषज्ञों को आमंत्रित किया वे भारत में तेल एवं गैस की खोज तथा इस सेक्टर के विकास के लिये भारत के साथ साझेदारी करें। इस विमर्श में दुनिया भर से उद्योग जगत के दिग्गजों ने हिस्सा लिया। इनमें रोजनेफ्ट के अध्यक्ष एवं सीईओ डॉ. इगोर सेचिन; सऊदी आर्मको के अध्यक्ष एवं सीईओ श्री अमीन नासेर; ब्रिटिश पेट्रोलियम के सीईओ श्री बर्नार्ड लूनी; आईएचएस मार्किट के उपाध्यक्ष डॉ. डेनियल यर्गिन; श्लूमबर्जर लिमिटेड के सीईओ श्री ओलिवियर ली पेयुश; रिलायंस इंडस्ट्रीज लिमिटेड के अध्यक्ष एवं प्रबंध निदेशक श्री मुकेश अम्बानी; वेदांता लिमिटेड के अध्यक्ष श्री अनिल अग्रवाल और अन्य शामिल थे। सभी मुख्य कार्यकारी अधिकारियों और विशेषज्ञों ने ऊर्जा की सुगमता, सस्ती ऊर्जा और ऊर्जा सुरक्षा में सुधार के लिये सरकार द्वारा उठाये गये कदमों की सराहना की। उन्होंने प्रधानमंत्री के नेतृत्व की प्रशंसा की कि उनके द्वारा निर्धारित दूरदर्शी और महत्‍वाकांक्षी उद्देश्य के जरिये भारत ने स्वच्छ ऊर्जा की तरफ कदम बढ़ा दिये हैं।उद्योग जगत के दिग्गजों ने कहा कि भारत स्वच्छ ऊर्जा प्रौद्योगिकी को तेजी से अपना रहा है और वह विश्व ऊर्जा आपूर्ति श्रृंखला को आकार देने में महत्‍वपूर्ण भूमिका निभा सकता है। उन सभी ने कहा कि ऊर्जा बदलाव को सतत और तर्कसंगत बनाना सुनिश्चित किया जाना चाहिये। उन्होंने स्वच्छ विकास और निरंतरता को और प्रोत्साहन देने के लिये अपने सुझाव और विचार भी रखे।
प्रधानमंत्री ने गुजरात के गांधीनगर में पंडित दीनदयाल पेट्रोलियम विश्वविद्यालय के 8वें दीक्षांत समारोह में भाग लिया

प्रधानमंत्री श्री नरेंद्र मोदी ने गुजरात के गांधीनगर में पंडित दीनदयाल पेट्रोलियम विश्वविद्यालय के 8वें दीक्षांत समारोह में भाग लिया। उन्होंने 45 मेगावाट के उत्पादन संयंत्र मोनोक्रिस्टलाइन सोलर फोटोवोल्टिक पैनल और जल प्रौद्योगिकी उत्कृष्ठता केन्द्र की आधारशिला रखी। उन्होंने विश्वविद्यालय में ‘अभिनव और उद्भवन केन्द्र-प्रौद्योगिकी व्यापार इनक्यूबेशन’, ‘ट्रांसलेशनल अनुसंधान केन्द्र’ और ‘खेल परिसर’ का भी उद्घाटन किया। प्रधानमंत्री ने छात्रों को संबोधित करते हुए कहा कि ऐसे समय में स्नातक होना आसान बात नहीं है जब विश्व इतने बड़े संकट का सामना कर रहा है, लेकिन उनकी क्षमताएं इन चुनौतियों से बहुत बड़ी हैं। उन्होंने कहा कि छात्र इस उद्योग में ऐसे समय में प्रवेश कर रहे हैं जब महामारी के कारण दुनिया भर में ऊर्जा क्षेत्र में व्यापक बदलाव हो रहे हैं। प्रधानमंत्री ने कहा कि इस दृष्टि से, आज भारत के ऊर्जा क्षेत्र में वृद्धि, उद्यमिता और रोजगार की अपार संभावनाएं हैं। उन्होंने बताया कि आज देश अपने कार्बन उत्सर्जन को 30-35 प्रतिशत तक कम करने के लक्ष्य के साथ आगे बढ़ रहा है और इस दशक में हमारी ऊर्जा जरूरतों में प्राकृतिक गैस की हिस्सेदारी को बढ़ाने के लिए प्रयास किए गए हैं। प्रधानमंत्री ने जानकारी दी कि अगले पांच वर्षों में तेल शोधन क्षमता को दोगुना करने का कार्य जारी है, ऊर्जा सुरक्षा से संबंधित स्टार्टअप पारिस्थितिकी तंत्र को मजबूत किया जा रहा है और छात्रों और पेशेवरों के लिए एक कोष बनाया गया है। प्रधानमंत्री ने छात्रों से जीवन में एक उद्देश्य के साथ आगे बढ़ने की अपील की। उन्होंने बल देते हुए कहा कि ऐसा नहीं है कि सफल लोगों के पास समस्याएं नहीं हैं, लेकिन जो चुनौतियों को स्वीकार करता है, उनका सामना करता है, उन्हें हराता है, समस्याओं को हल करता है, केवल वही सफल होता है। उन्होंने कहा कि जो लोगों चुनौतियों का सामना करते हैं, बाद में वही जीवन में सफल होते हैं। उन्होंने कहा कि 1922-47 के दौर के युवाओं ने आजादी के लिए अपना सब कुछ कुर्बान कर दिया। उन्होंने छात्रों से देश के लिए जीने और आत्मनिर्भर भारत के आंदोलन से जुड़ने के साथ-साथ जिम्मेदारी की भावना विकसित करने का आग्रह किया। प्रधानमंत्री ने कहा कि सफलता का बीज ज़िम्मेदारी की भावना में निहित है और ज़िम्मेदारी की भावना को जीवन के उद्देश्य में बदल देना चाहिए। उन्होंने कहा कि वही लोग जीवन में सफल होते हैं, जो कुछ ऐसा करते हैं जिससे उन्हें जीवन में जिम्मेदारी का अहसास होता है और असफल होने वाले लोग वह होते हैं जो हमेशा एक बोझ तले जीवन जीते हैं। उन्होंने कहा कि जिम्मेदारी की भावना भी एक व्यक्ति के जीवन में अवसर की भावना को जन्म देती है। उन्होंने कहा कि भारत कई क्षेत्रों में आगे बढ़ रहा है और युवा स्नातकों को प्रतिबद्धता के साथ आगे बढ़ना चाहिए। प्रधानमंत्री ने प्रकृति और पर्यावरण की रक्षा पर भी जोर दिया। प्रधानमंत्री ने 21वीं सदी के युवाओं की वर्तमान पीढ़ी से स्पष्ट योजना के साथ आगे बढ़ने का आग्रह किया। उन्होंने कहा कि क्लीन स्लेट और क्लीन हार्ट का मतलब स्पष्ट इरादों से है। उन्होंने कहा कि दुनिया की आशाएं और अपेक्षाएं 21वीं सदी में भारत से अधिक हैं और भारत की आशाएं और अपेक्षाएं छात्रों और पेशेवरों के साथ जुड़ी हुई हैं।
आपराधिक मामलों में पारस्परिक कानूनी सहयोग लिए बिम्सटेक समझौते पर हस्ताक्षर और समझौते की पुष्टि को मंजूरी

प्रधानमंत्री श्री नरेंद्र मोदी की अघ्यक्षता में आज हुई केंद्रीय मंत्रीमंडल की बैठक में आपराधिक मामलें में पारस्पिरक कानूनी सहायता के लिए बंगाल की खाड़ी में बहुक्षेत्रीय तकनीकी तथा आर्थिक सहयोग(बिम्सटेक) समझौते पर हस्ताक्षर और समझौते की पुष्टि को मंजूरी दी गई। समझौते के अनुच्छेद 15 के अनुसार गृह मंत्रालय को प्राधिकार बनाया गया है । बिम्सटेक में सात देश- बंगलादेश, भूटान , भारत , म्यांमार , नेपाल , श्रीलंका तथा थाईलैंड- हैं । आपराधिक मामलों में पारस्परिक सहयोग के लिए क्षेत्रीय प्रबंधनों से आपराधिक गतिविधियों के नियंत्रण में कारगर सहयोग बढ़ेगा। समझौते का उद्देश्य आतंकवाद से संबंधित अपराध, पारदेशीय संगठित अपराध, मादक पदार्थों की तस्करी, मनी लॉंडरिंग तथा साइबर अपराध सहित सभी अपराधों की जांच और मुकदमा चलाने में सदस्य देशों की सहायता के लिए पारस्परिक सहयोग को बढ़ावा देना है । भारत की ओर से समझौते पर हस्ताक्षर और समझौते की पुष्टि के बाद पुष्टि के कागजात बिम्सटेक के महासचिव को सौंप दी जाएगी और के अंतिम दस्तावेजों को जमा करने के 30वें दिन समझौता प्रभावी हो जाएगा ।
प्रधानमंत्री ने उत्तर प्रदेश के मुख्यमंत्री के साथ उच्च स्तरीय बैठक में सूखे और पानी की कमी की स्थिति की समीक्षा की

प्रधानमंत्री श्री नरेन्द्र मोदी ने उत्तर प्रदेश के विभिन्न भागों में सूखे और पानी की कमी की स्थिति के बारे में आज एक उच्च स्तरीय बैठक की अध्यक्षता की। इस बैठक में उत्तर प्रदेश के मुख्यमंत्री श्री अखिलेश यादव मौजूद थे। भारत सरकार और उत्तर प्रदेश सरकार के वरिष्ठ अधिकारियों ने भी इस बैठक में भाग लिया। चर्चा प्रारंभ करते हुए प्रधानमंत्री ने कहा कि सूखे के कारण लोगों के समक्ष आ रही समस्याओं का निवारण करने के लिए केन्द्र और राज्यों को मिलकर काम करना होगा। उन्होंने सूखे से बचाव के लिए मध्य और दीर्घकालिक समाधानों पर ध्यान केन्द्रित करने का भी आह्वान किया। प्रधानमंत्री ने जल संरक्षण और जलाशयों को दोबारा भरने की योजना बनाने के लिए रिमोट सेंसिंग और उपग्रह से चित्र लेने जैसी प्रौद्योगिकियों का उपयोग करने पर बल दिया। वैज्ञानिक परामर्श के आधार पर फसल की पद्धतियों में बदलाव की आवश्यकता, बूँद और छिड़काव सिंचाई (ड्रिप एंड स्प्रिंकलर इरिगैशन) और जल उपयोग की दक्षता बढ़ाने के लिए फर्टिगेशन और बेहतर जल प्रबंधन के लिए विशेषकर महिलाओं सहित समुदाय की भागीदारी पर जोर दिया गया। प्रधानमंत्री ने शहरी अपशिष्ट जल को उपचारित करके आसपास के इलाकों में खेती बाड़ी में उसका उपयोग करने का भी आह्वान किया। उन्होंने जीपीएस जैसी प्रौद्योगिकी का इस्तेमाल करते हुए प्रभावित इलाकों में टैंकरों के जरिए पानी पहुंचाए जाने की स्थिति पर नज़र रखने की जरूरत का उल्लेख किया। बैठक के दौरान इस बात पर भी चर्चा हुई कि जल संरक्षण और जल भरने के प्रयासों के लिए आगामी मॉनसून से पहले की अवधि का किस प्रकार बेहतर उपयोग किया जाए। इन प्रयासों में गाद निकालने, नदियों में दोबारा जल भरने, चैक डैम और जल भंडारण के अन्य तरीके शामिल हैं। मुख्यमंत्री ने सूखे के हालात के कारण लोगों के समक्ष आ रही समस्याओं के निवारण के लिए किए गए प्रयासों की प्रधानमंत्री को जानकारी दी। इनमें पेयजल का प्रावधान, बुंदेलखंड में जरूरतमंदों के लिए भोजन, रोजगार, मवेशियों के लिए जल और चारा तथा दीर्घ और मध्य कालिक समाधानों के लिए प्रयास शामिल हैं। उन्होंने आगे कहा कि राज्य ने प्रधानमंत्री फसल बीमा योजना सच्चे मायनों में लागू करने के लिए भी आरंभिक कदम उठाए हैं। राज्य ने टैंकों, तालाबों और खेत तालाबों सहित 78,000 जलाशयों को फिर चालू करने और बहाल करने, एक लाख नए जलाशयों तथा रिचार्ज स्ट्रक्चर्स के लिए कार्ययोजना साझा की। यह कार्य मनरेगा और प्रधानमंत्री कृषि सिंचाई योजना जैसी योजनाओं में उपलब्ध धन का उपयोग करते हुए संपन्न किया जाएगा। एनडीआरएफ के अंतर्गत राज्य की देय राशि के समायोजन के बाद उसको 934.32 करोड़ रुपये की राशि जारी की जा चुकी है। यह राशि वर्ष 2015-16 के लिए एसडीआरएफ में केन्द्र के अंश के रूप में जारी 506.25 करोड़ रुपये की राशि के अतिरिक्त है। इसके अलावा वर्ष 2016-17 के लिए एसडीआरएफ की 265.87 करोड़ रुपये की पहली किस्त जारी की जा चुकी है। राज्य ने 5 मई, 2016 को रबी 2015-16 सीज़न के लिए सहायता हेतु नया ज्ञापन सौंपा है। प्रधानमंत्री ने निर्देश दिया कि प्रक्रिया पूरी करके सहायता अविलंब मुहैया कराई जाएगी। नीति आयोग ने भी बुंदेलखंड पैकेज के लिए धनराशि जारी करने हेतु पहले से उठाए जा चुके कदमों की जानकारी दी। मुख्यमंत्री ने इस बैठक के लिए प्रधानमंत्री का आभार व्यक्त करते हुए कहा कि विशेषकर बुंदेलखंड क्षेत्र में जल की कमी के कारण लोगों के समक्ष आ रही भीषण समस्याओं को देखते हुए यह एक स्वागत योग्य कदम है। यह बैठक केन्द्र और राज्य द्वारा मिलकर कार्य करने के संकल्प के साथ संपन्न हुई।